3.pielikums

**Poligrāfijas pakalpojumi**

Līguma slēgšanas nosacījumi

1. Iepirkuma priekšmets ir dažādu veidu poligrāfijas izstrādājumu (turpmāk – Prece) izgatavošana un piegāde RP SIA “Rīgas satiksme” (turpmāk – Pasūtītājs) saskaņā ar 1.pielikumu “Tehniskā specifikācija”.
2. Par Preces izgatavošanu un piegādi Pasūtītājs slēdz Vispārīgo vienošanos (turpmāk – Vienošanās) ar ne vairāk kā 3 (trīs) pretendentiem, kuri finanšu piedāvājumā ir norādījuši zemāko kopējo cenu.
3. Vienošanās termiņš – 2 (divi) gadi.
4. Vienošanās ietvaros Pasūtītāja pilnvarotā persona pēc nepieciešamības nosūta pieteikumu par Preces pasūtīšanu pretendentam ar zemāko kopējo piedāvājuma cenu. Pretendents ne vēlāk kā 3 (trīs) darba dienu laikā apstiprina pasūtījumu. Ja pretendents no pasūtījuma atsakās, tad pieteikums par Preces pasūtīšanu tiek nosūtīts nākošajam pretendentam ar zemāko kopējo cenu.
5. Izpildītājs nodrošina savlaicīgu un kvalitatīvu Preces izgatavošanu un piegādi piegādājot Preci atbilstošā iepakojumā.
6. Piegādes izpildes termiņš no Preces pasūtīšanas:

* 3 (trim) līdz 20 (divdesmit) darba dienām, ja nav nepieciešams maketa izgatavošana un saskaņošana;
* 5 (piecas) līdz 20 (divdesmit) darba dienas no maketa saskaņošanas.

1. Izpildītājs uzsāk Preces izgatavošanu tikai pēc Pasūtītāja pilnvarotās personas Preces gala maketa apstiprināšanas dienas.
2. Ja tiek pieteikta tādas Preces izgatavošana un piegāde, kas nav minēta Vienošanās pielikumos, Pasūtītājs nosūta pieteikumu visiem pretendentiem, lai noskaidrotu attiecīgās Preces izdevīgāko cenu. Tādas Preces izgatavošana nevar būt par pamatu cenas palielināšanai salīdzinājumā ar līdzvērtīgām Vienošanās pielikumos norādītajām Preču cenām.
3. Izpildītājs pilnībā nodod Pasūtītājam visas tiesības uz visiem Vispārīgās vienošanās izpildes rezultātā radītajiem un Pasūtītājam nodotajiem, un Pasūtītāja pilnā apmērā apmaksātajiem objektiem (t.sk. izgatavotajiem un Pasūtītāja nodotajiem materiāliem).